Pakuotės lapelis: informacija vartotojui

Dentokind tabletės

Belladonna D6, Chamomilla D6, Ferrum phosphorcium D6, Hepar sulfuris D12, Pulsatilla D6

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu vaikui pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 14 dienų vaiko savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Dentokind ir kam jis vartojamas

2. Kas žinotina prieš vartojant Dentokind

3. Kaip vartoti Dentokind

4. Galimas šalutinis poveikis

5. Kaip laikyti Dentokind

6. Pakuotės turinys ir kita informacija

1. Kas yra Dentokind ir kam jis vartojamas

Dentokind yra homeopatinis vaistas, skirtas negalavimams dėl dantų dygimo lengvinti.

Jeigu per 14 parų vaiko savijauta nepagerėjo arba net pablogėjo, kreipkitės į gydytoją.

Indikacijos pagrįstos tik homeopatijos principais.

2. Kas žinotina prieš vartojant Dentokind

Dentokind vartoti negalima:

* jeigu yra alergija (padidėjęs jautrumas) veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės

Prieš pradedant vartoti šį vaistą būtina pasikonsultuoti su gydytoju, jei vaikui nustatytas kai kurių cukraus rūšių netoleravimas.

Jei, pavartojus Dentokind, vaiko būklė nepagerėja arba atsiranda nenumatytų negalavimų, būtina pasikonsultuoti su gydytoju.

Kiti vaistai ir Dentokind

Sąveikos tyrimų neatlikta. Jeigu vaikas vartoja ar neseniai vartojo kitų vaistų arba dėl to nesate tikri, pasakykite gydytojui arba vaistininkui.

Dentokind vartojimas su maistu ir gėrimais

Vartoti Dentokind kartu su maistu nerekomenduojama. Tabletes geriausia vartoti pusvalandį prieš arba po valgio.

Nėštumas ir žindymo laikotarpis

Šis vaistas yra skirtas vaikams.

Vairavimas ir mechanizmų valdymas

Šis vaistas yra skirtas vaikams.

Dentokind sudėtyje yra laktozės

Jeigu gydytojas Jums yra sakęs, kad Jūsų vaikas netoleruoja kokių nors angliavandenių, prieš pradedant vartoti šį vaistą kreipkitės į gydytoją.

3. Kaip vartoti Dentokind

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė yra:

* jaunesniems negu 1 metų amžiaus vaikams ūminių negalavimų atveju vartoti po 1 tabletę kas valandą, daugiausiai 6 tabletes per dieną. Kai negalavimai sumažėja, vartoti po 1 tabletę 3 kartus per dieną;
* nuo 1 iki 6 metų amžiaus vaikams ūminių negalavimų atveju vartoti po 2 tabletes kas valandą, daugiausiai 12 tablečių per dieną. Kai negalavimai sumažėja, vartoti po 2 tabletes 3 kartus per dieną.

Tabletes vartoti pusvalandį prieš arba po valgio ir leisti joms lėtai ištirpti burnoje. Vaikams iki 3 metų tabletes reikia ištirpinti nedideliame vandens kiekyje.

Jei vaiko būklė po 14 parų negerėja arba atsiranda naujų ligos požymių, būtina konsultuotis su gydytoju.

Ką daryti pavartojus per didelę Dentokind dozę?

Žalingas poveikis nenustatytas.

Pamiršus pavartoti Dentokind

Negalima vartoti dvigubos dozės norint kompensuoti praleistą tabletę.

Nustojus vartoti Dentokind

Žalingas poveikis nenustatytas.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant Dentokind šalutinis poveikis nenustatytas.

Vartojant homeopatinių vaistų gali laikinai paūmėti esami negalavimai (pirminis homeopatinis pablogėjimas). Tokiais atvejais nutraukite vaisto vartojimą ir pasikonsultuokite su gydytoju.

**Pranešimas apie šalutinį poveikį**

Jeigu vaikui pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Dentokind

Šį vaistą laikykite vaikams nepastebimoje ir nepasiekiamoje vietoje.

Ant etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Pirmą kartą atidarius buteliuką, vaisto tinkamumo laikas yra 12 mėnesių.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Dentokind sudėtis

- Veikliosios medžiagos yra: 1 tabletėje yra 15 mg Belladonna D6, 15 mg Chamomilla D6, 15 mg Ferrum phosphorcium D6, 15 mg Hepar sulfuris D12, 15 mg Pulsatilla D6.

- Pagalbinės medžiagos: mikrokristalinė celiuliozė, laktozė monohidratas, talkas, magnio stearatas.

Dentokind išvaizda ir kiekis pakuotėje

Tabletės yra apvalios, plokščios, baltos arba balkšvos.

Rudo stiklo buteliukas, kuriame yra 150 tablečių.

Registruotojas

Alpen Pharma GmbH

Steinenfeld 3

77736 Zell am Harmersbach

Vokietija

Tel. +49 7243 200 49 20

El. paštas info.germany@alpenpharma.com

Gamintojas

Deutsche Homöopathie-Union

DHU-Arzneimittel GmbH & Co. KG  
Ottostr. 24

76227 Karlsruhe  
Vokietija

ir

Dr. Gustav Klein GmbH & Co. KG

Steinenfeld 3

77736 Zell am Harmersbach

Vokietija

Šis pakuotės lapelis paskutinį kartą peržiūrėtas 2020-11-06.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.